《越城客中》
宋代·董嗣杲

暑滋衣袖苦逢迎，濡滞连旬梦亦惊。
奔走泥涂谁送死，浮沉光景自怜生。
鸦穿晚照栖公馆，龙挟晴云入子城。
乱试法歌攒碧落，无端新月客窗明。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。